**Ministru kabineta rīkojuma „Par valsts nekustamā īpašuma Voleru ielā 2, Rīgā, daļas nodošanu bezatlīdzības lietošanā Latvijas Hidroekoloģijas institūtam un izmantošanu daļēja nacionālā līdzfinansējuma nodrošināšanai darbības programmas „Uzņēmējdarbība un inovācijas” papildinājuma 2.1.1.3.1. apakšaktivitātes „Zinātnes infrastruktūras attīstība” projekta pirmās projektu iesniegumu atlases kārtas ietvaros” projekta sākotnējās ietekmes novērtējuma ziņojums (anotācija)**

|  |  |  |  |  |
| --- | --- | --- | --- | --- |
| **I. Tiesību akta projekta izstrādes nepieciešamība** | | | | |
| 1. | | Pamatojums | Deklarācijas par Valda Dombrovska vadītā Ministru kabineta iecerēto darbību I. sadaļas Cilvēkkapitāls apakštēmas Izglītība un zinātne 1.10. apakšpunkts.  Ministru kabineta 2010. gada 19. oktobra noteikumu Nr.987 "Noteikumi par darbības programmas "Uzņēmējdarbība un inovācijas" papildinājuma 2.1.1.3.1.apakšaktivitātes "Zinātnes infrastruktūras attīstība" pirmo projektu iesniegumu atlases kārtu" (turpmāk – noteikumi Nr. 987) 28. punkts.  Finanšu ministrijas 2011. gada 22. februāra „Metodika par ieguldījumiem natūrā projektu līdzfinansēšanai” 5.5. un 5.6. apakšpunkts.  Likuma „Par valsts un pašvaldību finanšu līdzekļu un mantas izšķērdēšanas novēršanu” 5. panta ceturtā daļa. | |
| 2. | | Pašreizējā situācija un problēmas | Deklarācijas par Valda Dombrovska vadītā Ministru kabineta iecerēto darbību I. sadaļas Cilvēkkapitāls apakštēmas Izglītība un zinātne 1.10. apakšpunkts paredz veikt stratēģiskas investīcijas zinātnē saskaņā ar prioritāšu principu, piesaistot ES fondus, kvalitāti un (starptautisku) zinātnisku potenciālu pierādījušos konkrētos pētnieciskos projektos, zinātnes un tehnoloģijietilpīgos projektos.  Noteikumu Nr. 987 28. punkts paredz nosacījumus ieguldījumu veikšanai natūrā Eiropas Savienības fondu līdzfinansēto projektu īstenošanai darbības programmas „Uzņēmējdarbība un inovācijas” papildinājuma 2.1.1.3.1. apakšaktivitātes (turpmāk - 2.1.1.3.1. apakšaktivitāte) pirmās projektu iesniegumu atlases kārtas ietvaros.  Pamatojoties uz Eiropas Savienības struktūrfondu un Kohēzijas fonda vadības likuma 9.panta pirmās daļas 1.punktu, kā arī Padomes 2006.gada 11.jūlija Regulas (EK) Nr.1083/2006, ar ko paredz vispārīgus noteikumus par Eiropas Reģionālās attīstības fondu, Eiropas Sociālo fondu un Kohēzijas fondu un atceļ Regulu (EK) Nr.1260/1999, 56.panta 4.punktu, 2011.gada 22.februārī tika apstiprināta Finanšu ministrijas izstrādātā metodika „Metodika par ieguldījumiem natūrā projektu līdzfinansēšanai” (turpmāk – metodika). Metodikas 5.5.apakšpunkts paredz, ja projekta īstenošanai natūrā plānots ieguldīt valstij piederošu nekustamo īpašumu, kas nodots zinātniskajai institūcijai valdījumā vai lietošanā, kā arī tādu īpašumu, kas zemesgrāmatā no valsts vārda ierakstīts attiecīgās zinātniskās struktūrvienības personā, zinātniskajai institūcijai ir jāvēršas Ministru kabinetā, lai saņemtu attiecīgu Ministru kabineta atļauju (Ministru kabineta rīkojuma veidā) un informētu Ministru kabinetu par plānoto darbību ar valsts īpašumu. Metodikas 5.6.apakšpunkts nosaka, ka Ministru kabineta rīkojumā obligāti jāiekļauj nosacījums, ka Ministru kabinets akceptē nosacījumu par piecu gadu ilgtspējas nodrošināšanu un netiks mainīts attiecīgā nekustamā īpašuma valdītājs vai turētājs.  Pamatojoties uz Finanšu ministrijas 2011.gada 22.februāra metodikas „Metodika par ieguldījumiem natūrā projektu līdzfinansēšanai” 5.5.apakšpunktā un noteikumu Nr.987 28.punktā noteikto, lai saņemtu Ministru kabineta atļauju par valstij piederošā un valsts zinātniskā institūta valdījumā nodotā nekustamā īpašuma domājamās daļas izmantošanu daļēja nacionālā līdzfinansējuma nodrošināšanai 2.1.1.3.1.apakšaktivitātes pirmās projektu iesniegumu atlases kārtas ietvaros, nepieciešams iesniegt šādus papildu dokumentus:  - projekta aprakstu, kas ietver projekta mērķus, detalizētu atbalstāmo darbību aprakstu un citu svarīgu informāciju, kas pierāda, ka konkrēta nekustamā īpašuma ieguldījums (un kādā apmērā) ir nepieciešams tieši šī projekta īstenošanai, kā arī projekta finanšu plānu;  - izrakstu no zemesgrāmatas nodalījuma, kas pierāda, ka nekustamais īpašums ir valsts īpašums un ir nodots finansējuma saņēmēja valdījumā/lietošanā.  Likuma „Par valsts un pašvaldību finanšu līdzekļu un mantas izšķērdēšanas novēršanu” 5. panta ceturtā daļa nosaka, ja valsts nekustamo mantu paredzēts nodot bezatlīdzības lietošanā uz laiku, kas ilgāks par pieciem gadiem, lēmumu par to pieņem Ministru kabinets. Īpašuma tiesības uz nekustamo īpašumu ar kadastra Nr. 01000980030 ir nostiprinātas Latvijas valstij LR Vides aizsardzības un reģionālās attīstības ministrijas personā.  Ministru kabineta rīkojuma „Par valsts nekustamā īpašuma Voleru ielā 2, Rīgā, daļas nodošanu bezatlīdzības lietošanā Latvijas Hidroekoloģijas institūtam un izmantošanu daļēja nacionālā līdzfinansējuma nodrošināšanai darbības programmas „Uzņēmējdarbība un inovācijas” papildinājuma 2.1.1.3.1. apakšaktivitātes „Zinātnes infrastruktūras attīstība” pirmās projektu iesniegumu atlases kārtas ietvaros” projekts (turpmāk – rīkojuma projekts) sagatavots, lai uzdotu Vides aizsardzības un reģionālās attīstības ministrijai nodot bezatlīdzības lietošanā atvasinātai publiskai personai Latvijas Hidroekoloģijas institūtam (turpmāk – LHEI) (reģistrācijas Nr. 90002129621, zinātniskās institūcijas reģistrācijas apliecības Nr. 181041) valsts nekustamā īpašuma Voleru ielā 2, Rīgā (nekustamā īpašuma kadastra Nr.01000980030) sastāvā esošās ēkas (būves kadastra apzīmējums 01000980030001) nedzīvojamo telpu Nr. 1 ar platību 215,3 m2 (noteiktā tirgus vērtība 48 000 latu) un atļautu LHEI kā ieguldījumu natūrā daļēja nacionālā līdzfinansējuma nodrošināšanai 2.1.1.3.1. apakšaktivitātes projekta „Meža un ūdens resursu valsts nozīmes pētniecības centra zinātnes infrastruktūras attīstība” (turpmāk – MŪRVNPC) ietvaros izmantot nekustamā īpašuma daļu. Izglītības un zinātnes ministrijas izveidotā valsts nozīmes pētniecības centru sadarbības stratēģiju izvērtēšanas komisija 2011.gada 10.jūnijā pieņēma lēmumu par šī MŪRVNPC sadarbības stratēģijas apstiprināšanu. LHEI kā MŪRVNPC sadarbības partneris piedalās ar projekta daļu, kura mērķis ir attīstīt LHEI zinātnes infrastruktūru, tai skaitā rekonstruēt laboratorijas telpas Voleru ielā 2, Rīgā, lai tās atbilstu šobrīd pieņemtajiem laboratoriju telpu standartiem, izveidot ūdeņu vides eksperimentāliem pētījumiem nepieciešamo aprīkojumu un iegādāties inventāru, akustiskos sonārus seklūdens grunts struktūras pētījumiem, dzīvsudraba analizatoru, autoanalizatoru u.c. Projekta mērķis ir iekļauties MŪRVNPC, lai konsolidētu pētnieciskos resursus Latvijas tautsaimniecības atbalstam un nozaru konkurētspējas palielināšanai, attīstītu zinātnes infrastruktūru, palielinātu Latvijas meža un ūdens resursu izpētes zinātnisko institūciju kapacitāti, kā arī, lai nodrošinātu mūsdienīgu materiāltehnisko bāzi pētniecības aktivitātēm, tādējādi sekmējot pētniecības intelektuālā potenciāla attīstību.  LHEI ir dibināts 1995. gadā, saskaņā ar LR Ministru kabineta 1994. gada 6. decembra lēmumu Nr.148, lai, konsolidējot Latvijas jūras pētniekus, izveidotu vienotu Latvijas jūras pētniecības centru. Pēc vairākkārtējām tiesiskā regulējuma maiņām, kopš 2007. gada 11.jūlija LHEI ir vides ministra pārraudzībā esošs valsts zinātniskais institūts – atvasināta publiska persona, ar Zinātniskās darbības likumā un citos LR normatīvajos aktos noteiktu autonomu kompetenci. Tā darbību nosaka „Latvijas Hidroekoloģijas institūta nolikums” (apstiprināts 16.07.2007.) un tajā noteiktais institūta darbības mērķis ir atbilstoši valsts zinātnes un tehnoloģiju attīstības politikai veikt zinātnisko darbību jūras un iekšzemes ūdeņu ekoloģijas jomā.  LHEI kopš 2007. gada 14. februāra ir reģistrēts LR Izglītības un zinātnes ministrijas Zinātnisko institūciju reģistrā – apliecība Nr. 181 041.  Ņemot vērā iepriekšminēto, lai saņemtu Ministru kabineta atļauju, ka valsts nekustamā īpašuma daļa - Voleru ielā 2, Rīgā (nekustamā īpašuma kadastra Nr.01000980030) sastāvā esošās ēkas (būves kadastra apzīmējums 01000980030001) nedzīvojamā telpa Nr. 1 ar platību 215,3 m2 (turpmāk - nekustamā īpašuma daļa) - tiek izmantota daļēja nacionālā līdzfinansējuma nodrošināšanai saskaņā ar noteikumu Nr. 987 27.1.2.4. apakšpunktā un 28. punktā minētajiem nosacījumiem un likuma „Par valsts un pašvaldību finanšu līdzekļu un mantas izšķērdēšanas novēršanu”, Vides aizsardzības un reģionālās attīstības ministrijai ir jāiesniedz Valsts kancelejā Ministru kabineta rīkojuma projekts, kā arī iepriekšminētie dokumenti, kas apliecina Ministru kabineta rīkojuma projektā regulējamo tiesisko attiecību likumību. | |
| 3. | | Saistītie politikas ietekmes novērtējumi un pētījumi | Projekts šo jomu neskar. | |
| 4. | | Tiesiskā regulējuma mērķis un būtība | Ministru kabineta rīkojuma „Par valsts nekustamā īpašuma Voleru ielā 2, Rīgā, daļas nodošanu bezatlīdzības lietošanā Latvijas Hidroekoloģijas institūtam un izmantošanu daļēja nacionālā līdzfinansējuma nodrošināšanai darbības programmas „Uzņēmējdarbība un inovācijas” papildinājuma 2.1.1.3.1. apakšaktivitātes „Zinātnes infrastruktūras attīstība” pirmās projektu iesniegumu atlases kārtas ietvaros” projekts (turpmāk – rīkojuma projekts) sagatavots, lai uzdotu Vides aizsardzības un reģionālās attīstības ministrijai nodot bezatlīdzības lietošanā atvasinātai publiskai personai Latvijas Hidroekoloģijas institūtam (turpmāk – LHEI) (reģistrācijas Nr. 90002129621, zinātniskās institūcijas reģistrācijas apliecības Nr. 181041) valsts nekustamā īpašuma Voleru ielā 2, Rīgā (nekustamā īpašuma kadastra Nr.01000980030) sastāvā esošās ēkas (būves kadastra apzīmējums 01000980030001) nedzīvojamo telpu Nr. 1 ar platību 215,3 m2 (noteiktā tirgus vērtība 48 000 latu) un atļautu LHEI kā ieguldījumu natūrā daļēja nacionālā līdzfinansējuma nodrošināšanai 2.1.1.3.1. apakšaktivitātes projekta „Meža un ūdens resursu valsts nozīmes pētniecības centra zinātnes infrastruktūras attīstība” ietvaros izmantot nekustamā īpašuma daļu.  Pamatojoties uz šādas atļaujas saņemšanu, LHEI varēs piesaistīt Eiropas Savienības struktūrfondu finanšu līdzekļus, kā arī savus pašu ieņēmumus, tādējādi nodrošinot valsts nekustamā īpašuma uzlabošanu un modernizēšanu. | |
| 5. | | Projekta izstrādē iesaistītās institūcijas | Latvijas Hidroekoloģijas institūts | |
| 6. | | Iemesli, kādēļ netika nodrošināta sabiedrības līdzdalība | Jautājuma būtība skar Ministru kabineta kompetenci lemt par atļauju nodot nekustamā īpašuma daļu bezatlīdzības lietošanā, lai varētu nodrošināt tā pilnvērtīgu apsaimniekošanu un attīstību, piesaistot Eiropas Savienības struktūrfondu finansējumu un LHEI pašu finanšu līdzekļus. Līdz ar to šis jautājums neparedz ieviest izmaiņas, kas varētu ietekmēt sabiedrības intereses. | |
| 7. | | Cita informācija | Politikas jomas – vides politika un izglītības un zinātnes politika. | |
| Anotācijas **II, III, IV, V un VI sadaļa** – projekts šīs jomas neskar. | | | | |
| **VII. Tiesību akta projekta izpildes nodrošināšana un tās ietekme uz institūcijām** | | | | |
| 1. | Projekta izpildē iesaistītās institūcijas | | | Rīkojuma projekta izpildi nodrošinās Vides aizsardzības un reģionālās attīstības ministrija un Latvijas Hidroekoloģijas institūts. |
| 2. | Projekta izpildes ietekme uz pārvaldes funkcijām | | | Ar rīkojuma projektu netiek paplašinātas vai sašaurinātas valsts pārvaldes funkcijas. |
| 3. | Projekta izpildes ietekme uz pārvaldes institucionālo struktūru.  Jaunu institūciju izveide | | | Rīkojuma projekta izpildei jaunas institūcijas netiek radītas. |
| 4. | Projekta izpildes ietekme uz pārvaldes institucionālo struktūru.  Esošu institūciju likvidācija | | | Saistībā ar rīkojuma projekta izpildi nav plānots likvidēt esošās institūcijas. |
| 5. | Projekta izpildes ietekme uz pārvaldes institucionālo struktūru.  Esošu institūciju reorganizācija | | | Saistībā ar rīkojuma projekta izpildi nav plānots reorganizēt esošās institūcijas. |
| 6. | Cita informācija | | | Ministru kabineta rīkojums tiks publicēts Latvijas Republikas oficiālajā laikrakstā „Latvijas Vēstnesis”, kā arī būs pieejams internetā, bezmaksas tiesību aktu bāzē www.likumi.lv. |

Vides aizsardzības un reģionālās attīstība ministrs E.Sprūdžs

03.11.2011. 10:30

1412

E.Zaķe-Kļaviņa, 67026505

everita.zake@varam.gov.lv